um kosningar til Alþingis , nr. 24 / 2000 , með síðari breytingum . Frá allsherjarnefnd . Nefndin hefur fjallað um málið og fengið á sinn fund Bryndísi Helgadóttur frá dómsmálaráðuneyti , Ásmund Helgason frá skrifstofu Alþingis og Skúla Guðmundsson frá Þjóðskrá . Með frumvarpinu er lagt til að bætt verði við lög um kosningar til Alþingis ákvæði til bráðabirgða um breytingar á ýmsum frestum sem gilda í aðdraganda kosninga . Gert er ráð fyrir að viðmiðunardagur staðfestrar kjörskrár verði fjórum vikum fyrir kjördag í stað fimm vikna . Þá skuli birta almenningi kjörskrá átta dögum fyrir kjördag í stað tíu daga . Mörk kjördæmanna í Reykjavík skuli birta með auglýsingu þremur vikum fyrir kjördag í stað fjögurra vikna . Þá renni frestur til að tilkynna framboð út kl. 12 á hádegi 11 dögum fyrir kjördag í stað 15 daga og skulu auglýsingar á framboðum birtast eigi síðar en fimm dögum fyrir kjördag í stað tíu daga . Einnig eru í frumvarpinu gerðar breytingar á nokkrum ákvæðum laganna sem eru til frekari skýringar á þeim . Jafnframt er lagt til að gerðar verði lagfæringar vegna breyttra aðstæðna , m.a. er í frumvarpinu uppfærður listi með sveitarfélögum landsins miðað við breytingar sem hafa orðið út af sameiningu sveitarfélaga eða út af breytingum á heitum þeirra . Nefndin leggur til að frumvarpið verði samþykkt óbreytt . Ágúst Ólafur Ágústsson , Ólöf Nordal og Siv Friðleifsdóttir voru fjarverandi við afgreiðslu málsins .